Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 246/13/8803	Košice II, 11.11.2013
EEČ : 2-64-357-2013

U Z N E S E N I E

Trestná vec:	obvinená XXXXX 
Prečin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: konateľka spoločnosti
V trestnej veci vedenej pre prečin nezaplatenia dane podľa § 278 ods. 1 TZ, ktorého sa dopustila obvinená XXXXX, na tom skutkovom základe, že
- ako konateľ spoločnosti za daňový subjekt XXXXX, so sídlom ul. XXXXX, XXXXX, IČO:XXXXX, podal daňové priznanie k DPH Daňovému úradu XXXXX, dňa 27.10.2010 za obdobie november 2010 s daňovou povinnosťou vo výške 422,18,-€ splatnou dňa 27.12.2010, pričom z uvedenej sumy uhradil splatnú daň za uvedené obdobie vo výške 178,66,-€, za december 2010 podal daňové priznanie dňa 25.01.2011 s daňovou povinnosťou vo výške 1.487,36,-€ splatnou do dňa 25.01.2011, za február 2011 podal daňové priznanie dňa 25.03.2011 s daňovou povinnosťou vo výške 571,41,-€ splatnou do dňa 25.03.2011, za apríl 2011 podal daňové priznanie dňa 25.05.2011 s daňovou povinnosťou vo výške 2.247,88,-€ splatnou do dňa 25.05.2011, za máj 2011 podal daňové priznanie dňa 27.06.2011 s daňovou povinnosťou vo výške 102,97,-€ splatnou do dňa 27.06.2011, pričom splatnú daň nezaplatil, čím takto Štátnemu rozpočtu v zastúpení Daňovým úradom XXXXX, so sídlom XXXXX, XXXXX, spôsobil škodu v celkovej výške 4.653,14,-€  

lebo zanikla trestnosť činu

Odôvodnenie:
  Uznesením policajta Okresného riaditeľstva PZ v XXXXX, Úradu justičnej a kriminálnej polície, OO PZ XXXXX, sp. zn. ORP- XXXXX z 05.04.2013 bolo podľa § 199 ods. 1 Trestného poriadku začaté trestné stíhanie a dňa 10.06.2013 podľa § 206 ods. 1 Trestného poriadku vznesené obvinenie XXXXX pre prečin nezaplatenia dane podľa § 278 ods. 1 TZ pre skutok, ako je uvedený vo výroku tohto uznesenia.

  Po preskúmaní spisového materiálu som zistila, že obvinená vo výpovedi uviedla, že splatnú daň vyčíslenú znaleckým dokazovaním uhradila v celom rozsahu.  

   Do konania bol pribratý znalec z odboru Ekonómia a manažment, odvetvie Účtovníctvo a daňovníctvo, personalistika, ktorý v závere znaleckého posudku č. XXXXX konštatoval, že spol. XXXXX. XXXXX mala dostatok finančných prostriedkov na plnú úhradu dane z pridanej hodnoty za mesiace 11-12/2010, 02/2011 a 04-05/2011 v celkovej výške 4.653,14,-Eur. 
       
   Splnomocnený zástupca DÚ XXXXX XXXXX vo svojej výpovedi dňa 27.08.2013 potvrdila, že obvinená uhradila nedoplatok dane z pridanej hodnoty za 11-12/2010, 02/2011, 04-05/2011 vo výške 4.831,80,-€. Daňový úrad XXXXX voči obvinenej eviduje pohľadávku - nedoplatky /sankcie/ za dani z príjmov na závislej činnosti a na dani z motorových vozidiel, pričom daňový subjekt požiadal daňový úrad o odpustenie sankcií, o čom daňový úrad doposiaľ nerozhodol.

   Podľa § 278 ods. 1 TZ, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, potrestá sa odňatím slobody až na tri roky. 
   Podľa § 125 TZ škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy.
	
   Podľa § 86 písm. e) TZ trestnosť trestného činu zaniká aj vtedy, ak ide o trestný čin  nezaplatenia dane a poistného podľa §278, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

  V danom prípade som nezistila ani naplnenie skutkovej podstaty iného prečinu. 
  Vzhľadom na vyššie uvedené skutočnosti, nie je dôvod na postúpenie veci na prejednanie priestupku, rozhodla som spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka